Makinky Manzi - Rustenburg Trou Venue (Tiaan & Narise)
Is die eerste woorde wat ons gesien het toe ons op 23 November by Makinky Manzi se hekke buite Rustenburg ingery het. Die saal is opgemaak deur Narise en haar "bruidslafies" om 'n vintage tema te hê. Met rose, krale, ou boeke en linte kan geen troue se dekor beter as wees nie. Die "barn-yard" styl van die Makinky Manzi leen hom toe vir 'n outydse styl met groot hout deure, hout bordjies wat die pad aanwys en die kapel in die magaliesberg kloof.
Narise het beeldskoon gelyk in haar sagte rok van kant, die net oor haar gesig en die rooiste lippe… Tiaan het die trou-senuwees kalmeer met 'n klein dop, waarna die hitte aan gepak is om vir sy bruid te wag.
Die seremonie is waargeneem deur Tiaan se pa en die boodskap was diep uit die hart met raad en bystand vir die huwelikspad vorentoe. Die familiefoto's was beslis die beste en maklikste ooit met almal wat graag op hulle wou wees
Dankie aan die gevolg vir al die pret tydens julle fotosessie. Tiaan en Narise bly altyd so verlief en moet nooit die sprankel in julle oë verloor nie. Geniet die foto's en die wittebrood!